b'\n_START_ARTICLE_\nAudrius Maru\xc5\xa1ka\n_START_SECTION_\nBiografija\n_START_PARAGRAPH_\n1985 m. baig\xc4\x97 Kauno politechnikos institut\xc4\x85. 1990 m. apgyn\xc4\x97 fizini\xc5\xb3 moksl\xc5\xb3 daktaro disertacij\xc4\x85 \xe2\x80\x9eGranuliuot\xc5\xb3 celiuliozini\xc5\xb3 sorbent\xc5\xb3 sintez\xc4\x97 ir j\xc5\xb3 poringos strukt\xc5\xabros ypatumai\xe2\x80\x9c. 2002 m. apgyn\xc4\x97 habilituoto fizini\xc5\xb3 moksl\xc5\xb3 daktaro disertacij\xc4\x85 \xe2\x80\x9eStacionarios faz\xc4\x97s ir metodai skys\xc4\x8di\xc5\xb3 chromatografijoje: mikroskirstym\xc5\xb3 link\xe2\x80\x9c._NEWLINE_Nuo 1985 m. Kauno politechnikos instituto (nuo 1990 m. Kauno technologijos universitetas) Chemijos technologijos fakulteto mokslo darbuotojas. Nuo 2001 m. Vytauto Did\xc5\xbeiojo universiteto d\xc4\x97stytojas, vyriausiasis mokslo darbuotojas; nuo 2003 m. profesorius. 2002\xe2\x80\x932009 m. VDU Gamtos moksl\xc5\xb3 fakulteto Chemijos katedros (nuo 2008 m. Biochemijos ir biotechnologij\xc5\xb3 katedra) ved\xc4\x97jas._NEWLINE_Sta\xc5\xbeavosi Mainco, Marburgo, Upsalos, Kaselio universitetuose.\n_START_SECTION_\nMokslin\xc4\x97 veikla\n_START_PARAGRAPH_\nSvarbiausi darbai \xe2\x80\x93 sorbent\xc5\xb3, naudojam\xc5\xb3 tiesioginei biologini\xc5\xb3 skys\xc4\x8di\xc5\xb3 nanochromatografijai, tyrimas, kapiliarin\xc4\x97 elektroforez\xc4\x97, augal\xc5\xb3 fitochemin\xc4\x97 analiz\xc4\x97, nanostrukt\xc5\xabrini\xc5\xb3 darini\xc5\xb3 sintez\xc4\x97, skys\xc4\x8di\xc5\xb3 nanochromatografija ir elektrochromatografija. 7 i\xc5\xa1radim\xc5\xb3, su kitais, autorius.'